b"\n_START_ARTICLE_\nIstv\xc3\xa1n S\xc3\xa1ndorfi\n_START_SECTION_\nBuhay\n_START_PARAGRAPH_\nNagtrabaho ang kanyang ama sa isang kompanyang amerikano, kaya naman noong 1950 nakulong siya sa loob ng limang taon. Napalaya siya ilang araw bago ang 1956 revolution. Taong 1956 lumisan ang pamilya niya mula sa Hungary patungo sa Austria, at lumaon ay sa Alemanya at noong 1958 sa Pransiya. Nagsimulang gumuhit si S\xc3\xa1ndorfi nang siya walong taon pa lamang at nang tumuntong siya sa labindalawang taon nagsimula na siyang gumamit ng langis pampinta. Nagtapos siya sa \xc3\x89cole nationale sup\xc3\xa9rieure des Beaux-Arts sa Paris at nag-aral din siya sa \xc3\x89cole nationale sup\xc3\xa9rieure des arts d\xc3\xa9coratifs._NEWLINE_Mayroon siyang dalawang anak na babae sina Ange (b. 1974) at Eve (b. 1979)._NEWLINE_Namatay siya dahil sa sakit noong 26 Disyembre 2007, at inilibing ayun sa kanyang kagustuhan sa Budapest.\n_START_SECTION_\nSining at mga Likhang-Sining\n_START_PARAGRAPH_\nDekada 70 nang una niyang gamitin ang kanyang sarili bilang modelo sa kanyang mga likhang sining dahil sa ayaw niyang pinapanuod siya ng ibang tao kapag gumuguhit. Ang una niyang pagtatanghal ay sa isang maliit na galeriya sa Paris. Ang una niyang malaking pagtatanghal ay ginanap noong 1973 sa Mus\xc3\xa9e d'Art Moderne de la Ville de Paris. Matapos ang nasabing pagtatanghal ang kanyang mga pininta ay nakita na sa iba't-ibang mga museyo sa ibang bansa tulad sa Copenhagen, Roma, Munich, Bruxelles, Basel, Bagong York, Los Angeles at sa San Francisco._NEWLINE_Sa kanyang mga pininta gumagamit siya ng mga hindi kilalang mga bagay, o kaya nama'y mga kataka-takang mga galaw o sitwasyon. Ang mga kulay ng kanyang mga gawa noong 1970 hanggang 1980 ay asul, lilac at ang malamig na pagsasama ng dalawa. Dekad 80 gumawa siya ng maraming porma ng babae at mga still life. Simula 1988 karamihan sa mga pininta niya ay babae._NEWLINE_Ginanap ang una niyang pagtatanghal sa Hungary noong 2006 sa Budapest, at noong 2007 nagkaroon siya ng pagtatanghal sa Debrecen. Ito ang una beses niyang pagbalitk sa Hungary simula pa noong umalis siya rito noong kanyang kabataan."